- Hindi News
- National
- डिस्पोज होगी दुर्घटनाग्रस्त बस, संचालक को नोटिस मामला टायर फटने से पलटी स्कूल बस का
डिस्पोज होगी दुर्घटनाग्रस्त बस, संचालक को नोटिस मामला टायर फटने से पलटी स्कूल बस का
चंदूखेड़ी में टायर फटने से नाले में पलटी स्कूल बस के संचालक को आरटीओ ने नोटिस जारी किया है। सात दिन में संचालक को बस दुर्घटनाग्रस्त होने के कारणों का स्पष्टीकरण देना है। आरटीओ मनोज तेहनगुरिया ने बुधवार को बस की डिटेल चेक की तो पता चला कि बस का फिटनेस खत्म हो चुका है। आरटीओ ने कहा बस को डिस्पोज किया जाएगा क्योंकि दुर्घटना में पलटने के बाद बस और ज्यादा अनफिट हो चुकी है। गौरतलब है बड़नगर रोड पर बामोरा से चंदूखेड़ी के बीच स्कूल बस 5 फीट गहरे गड्ढे में गिर गई थी। इसमें 27 की बजाय चालीस बच्चे बैठा रखे थे।
संचालक ने कहा- गर्मी के कारण फटा टायर
बस संचालक देबुलाल ने बताया सोमवार को उन्होंने बस में हवा भरवाई थी। गर्मी बढ़ने से टायर फट गया। ड्राइवर ने बस कंट्रोल करने का पूरा प्रयास किया। इसी कारण बच्चों को ज्यादा चोट नहीं आई। घटना के बाद गांव के लोगों ने उसे पीटना शुरू कर दिया। इस कारण वह भाग गया।
tgl_Latn sot_Latn hin_Deva hin_Deva hin_Deva hin_Deva hin_Deva